b'\n_START_ARTICLE_\nZalo\xc5\xa1ka cesta\n_START_SECTION_\nZgodovina\n_START_PARAGRAPH_\nCesta je prvi\xc4\x8d omenjena leta 1840 kot Sallocher Hauptstrasse (Zalo\xc5\xa1ka glavna cesta)._NEWLINE_Na zemljevidu iz leta 1877 je del Zalo\xc5\xa1ke glavne ceste preimenovan v Sv. Petra cesto._NEWLINE_Leta 1898 je bila cesta preimenovana v trenutni naziv._NEWLINE_Po koncu prve svetovne vojne je bila Zalo\xc5\xa1ka cesta prizori\xc5\xa1\xc4\x8de demonstracij \xc5\xbeelezni\xc4\x8darjev, v katerih je bilo nekaj protestnikov ubitih in ranjenih.\n_START_SECTION_\nUrbanizem\n_START_PARAGRAPH_\nCesta se pri\xc4\x8dne na kri\xc5\xbei\xc5\xa1\xc4\x8du s Trubarjevo, Njego\xc5\xa1evo in Lipi\xc4\x8devo ulico ter se kon\xc4\x8da na mostu \xc4\x8dez Ljubljanico v Ka\xc5\xa1lju, kjer preide v Cesto v Kresnice._NEWLINE_Sprva dvopasovnica se v \xc5\xa1tiripasovnico raz\xc5\xa1iri v Mostah, v kri\xc5\xbei\xc5\xa1\xc4\x8du s Kajuhovo ulico. Nazaj v dvopasovno cesto se zdru\xc5\xbei za nadvozom nad vzhodno obvoznico. Taka poteka nato vse do Zaloga, po katerem je dobila tudi ime. Poteka skozi Vodmat, Selo, Moste, mimo Novih Fu\xc5\xbein, Studenca, Polja, Ka\xc5\xa1lja do Zaloga.\n_START_SECTION_\nNavezovalne ceste in ulice\n_START_PARAGRAPH_\nNa cesto se od zahoda proti vzhodu povezujejo: \xc5\xa0lajmerjeva, Malen\xc5\xa1kova, Grablovi\xc4\x8deva, Vodmatska, Dru\xc5\xa1tvena, Prvomajska, Proletarska, Pokopali\xc5\xa1ka, bratov Rozman, Kajuhova, Mire Miheli\xc4\x8deve, Poljska pot, Pot na Fu\xc5\xbeine, Archinetova, Osenjakova, Studenec, Chengdujska, Polje, Cesta I, Polje, Cesta V, Slape, Polje, Cesta XVI, Polje, Cesta XXII, Polje, Cesta XXX, Polje, Cesta XXXII, Polje, Cesta XXXVI, Polje, Zadobrov\xc5\xa1ka, Vev\xc5\xa1ka cesta, Mil\xc4\x8detova pot, 30. avgusta, Ka\xc5\xa1eljska, Minke Bobnar, Klemenova, \xc5\xa1panskih borcev, Rosna pot, Pot na Hre\xc5\xa1e, Agrokombinatska in Pot v Mejah._NEWLINE_Od ceste se odcepi ve\xc4\x8d slepih krakov.\n_START_SECTION_\nInfrastruktura\n_START_PARAGRAPH_\nCesto v Vodmatu pre\xc4\x8dka \xc5\xbeelezni\xc5\xa1ka proga Ljubljana - Novo mesto, kjer so postavljene avtomatske zapornice. Pri Studencu v nadvozu cesta pre\xc4\x8dka ljubljansko obvoznico, v podvozu pa se pred Zalogom spusti pod \xc5\xbeelezni\xc5\xa1ko progo Ljubljana - Zidani Most. Cesta se kon\xc4\x8da pred mostom preko reke Ljubljanice.\n_START_SECTION_\nJavni potni\xc5\xa1ki promet\n_START_PARAGRAPH_\nPo Zalo\xc5\xa1ki cesti potekajo trase ve\xc4\x8d mestnih avtobusnih linij (2, 9, 11, 11B, 12, 20, 20Z, 22 in 25). Skupaj je na Zalo\xc5\xa1ki cesti od centra do Zaloga 13 postajali\xc5\xa1\xc4\x8d mestnega potni\xc5\xa1kega prometa.'